ბეიტსის მოტელი (მესამე სეზონი)

ბეიტსის მოტელის მესამე სეზონი შედგება 10 ეპიზოდისგან. პრემიერა გაიმართა A&E-ზე 2015 წლის 9 მარტს. სეზონი გადიოდა ყოველ ორშაბათს საღამოს 9 საათზე (აღმოსავლეთის დროით) და დასრულდა 2015 წლის 11 მაისს.  სერიალი აღწერილია, როგორც 1960 წელს გადაღებული ფილმის ფსიქოს თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მოქმედება ვითარდება თეთრი ფიჭვის ყურეში, ორეგონში. 

სეზონმა კრიტიკოსებისგან დადებითი შეფასებები მიიღო. საპრემიერო ეპიზოდს საერთო ჯამში 2,14 მილიონი მაყურებელი ჰყავდა. ამ სეზონისთვის ვერა ფარმიგა და ფრედი ჰაიმორი კრიტიკოსთა არჩევანის ჯილდოს ნომინაციაზე წარდგნენ, როგორც საუკეთესო მსახიობები. მესამე სეზონი Nielsen-ის რჩეული პროგრამების სიაში მეოთხე ადგილზე მოხვდა, DVR-ზე საშუალოდ 201.8% ნახვებით. სეზონი Blue-ray-სა და DVD-ზე 2015 წლის 13 ოქტომბერს გამოვიდა.

მსახიობები და პერსონაჟები

მთავარი

 ვერა ფარმიგა — ნორმა ლუის ბეიტსი
 ფრედი ჰაიმორი — ნორმან ბეიტსი 
 მაქს ტირიოტი — დილან მასეტი
 ოლივია კუკი — ემა დეკოდი 
 კენი ჯონსონი — კელებ კალჰუნი
 ნესტორ კარბონელი — შერიფი ალექს რომერო

მეორეხარისხოვანი
 კევინ რაჰმი — ბობ პარისი
 კინენ ტრეისი — განერი
 რაიან ჰერსტი — ჩიკ ჰოგანი
 ჯოშუა ლეონარდი — ჯეიმზ ფინიგანი
 პიტერ სტებინგსი — ბობის მარჯვენა ხელი
 ადეტომივა ედუნი — მარკუს იანგი
 ენდრიუ ჰოვარდი — უილ დეკოდი
 ნიკოლა პელცი — ბრედლი მარტინი
 ტრეისი სპირიდაკოსი — ანიკა ჯონსონი
 ანიკა ნონი როუზი — ლიზ ბაბიტი

სპეციალური მოწვევით
 უილსონ ბეტელი — ტეილორი
 ემილიანო დიეზი — ალექსის მამა
 ტომ მაკბეტი — სტენლი
 კიგენ კონორ ტრეისი — მის ბლერ უოტსონი

წარმოება

ქასთინგი
2014 წლის ივლისში განაცხადეს, რომ ნიკოლა პელცი სერიალში ბრედლი მარტინის როლის შესასრულებლად ბრუნდებოდა. კენი ჯონსონი მეორე სეზონში კელებ კალჰუნის, ნორმას ძმის მეორეხარისხოვანი როლის შესრულების შემდეგ, მესამე სეზონში მთავარ პერსონაჟთა სიას დაემატა. 2014 წლის 17 ოქტომბერს რაიან ჰერსტი აირჩიეს მეორეხარისხოვანი პერსონაჟის, ჩიკ ჰოგანის როლის შესასრულებლად. მოგვიანებით დაადასტურეს, რომ ტრეისი სპირიდაკოსი ანიკა ჯონსონის, მოტელის სტუმრის როლს შეასრულებდა. 2014 წლის 22 ოქტომბერს კევინ რაჰმი პერსონაჟთა სიას შეუერთდა, როგორც ბობ პარისი, რომეროს ბავშვობის ერთ-ერთი მეგობარი. 2014 წლის ნოემბერში ჯოშუა ლეონარდი ჯეიმზ ფინიგანის, საზოგადოებრივი კოლეჯის ფსიქოლოგიის პროფესორის მეორეხარისხოვანი როლისთვის აირჩიეს.

გადაღება
სერიალი გადაღებულია ალდერგროვში, ბრიტანეთის კოლუმბიაში. პირველი სეზონის დაწყებისას, ბეიტსის მოტელის ორიგინალი ნაგებობის ასლი ააშენეს 272-ე ქუჩაზე. მესამე სეზონის ძირითადი გადაღებები დაიწყო 2014 წლის 20 ოქტომბერს ვანკუვერში, ხოლო დასრულდა 2015 წლის 1-ელ მარტს. 2015 წლის ივნისში, ინტერვიუს დროს ფარმიგამ განაცხადა, რომ სეზონის ერთ-ერთი ეპიზოდის ბოლო სცენის (ფრედი ჰაიმორთან და ნიკოლა პელცთან ერთად) გადაღებისას დაშავდა და სასწრაფო დახმარების ოთახში მოხვდა.

ეპიზოდები

მიღებული შეფასებები

კრიტიკოსთა გამოხმაურება
სეზონმა კრიტიკოსებისგან დადებითი შეფასებები მიიღო. Metacritic–ის ხუთმა კრიტიკოსმა სეზონი 100–დან 72 ქულით შეაფასა, რაც მიუთითებს „ზოგადად დადებით მიმოხილვაზე“. Rotten Tomatoes-ის 12 კრიტიკოსიდან 11-მა სეზონი დადებითად შეაფასა, საშუალოდ 92%-იანი რეიტინგით. საიტის შეფასების თანახმად, „ბეიტსის მოტელი კიდევ უფრო მეტად უახლოვდება ტაბუდ ქცეულ დედა-შვილის შემზარავ ურთიერთობას, უხერხულად ამუქებს მის უკვე არსებულ მომაჯადოებელ ატმოსფეროს.“

რეიტინგები
მესამე სეზონს საშუალოდ 1,80 მილიონი მაყურებელი ჰყავდა, ხოლო 18-49 წლის მოსახლეობაში მისი რეიტინგი 0,7-ს შეადგენდა.

 ა  აქ გამოყენებულია Live+3-ის მონაცემები, რადგან Live+7 ხელმისაწვდომი არ არის.

ჯილდოები და ნომინაციები

ბეიტსის მოტელის მესამე სეზონი 10 ნომინაციაზე წარდგა და მოიპოვა ერთი გამარჯვება.
 წელი ჯილდო კატეგორია ნომინანტ(ებ)ი შედეგი სქოლიო 2015 კრიტიკოსთა არჩევანის მეხუთე დაჯილდოება  დრამატული სერიალის საუკეთესო მსახიობი მამაკაცი ფრედი ჰაიმორი   დრამატული სერიალის საუკეთესო მსახიობი ქალი ვერა ფარმიგა   ფილმებისა და სატელევიზიო გადაცემების ონლაინ ასოციაციის მე-19 დაჯილდოება დრამატული სერიალის საუკეთესო მსახიობი ქალი   სატურნის 42-ე დაჯილდოება საუკეთესო თრილერი ბეიტსის მოტელი   ხალხის არჩევანის 42-ე დაჯილდოება  რჩეული სატელევიზიო დრამა   ქალთა იმიჯის მე-17 დაჯილდოება საუკეთესო დრამა   დრამატული სერიალის საუკეთესო მსახიობი ქალი ვერა ფარმიგა  Fangoria Chainsaw-ის პრემია საუკეთესო მსახიობი ქალი   Gracie-ის 41-ე დაჯილდოება დრამატული სერიალის საუკეთესო წამყვანი მსახიობი ქალი   Golden Reel-ის 63-ე დაჯილდოება საუკეთესო მუსიკა ტელევიზიაში მაიკლ რაიანი   სიაში მოხმობილია ტელევიზიაში გასვლის თარიღები, ყოველწლიური ცერემონიები კი, როგორც წესი მომდევნო წელს იმართება

რესურსები ინტერნეტში

 „ბეიტსის მოტელი“ — კინოფილმების ინტერნეტ-მონაცემთა ბაზა (ინგლისური)


სქოლიო

კატეგორია:2015 წლის ამერიკული სატელევიზიო სეზონები
სეზონი 3